Kommissionens direktiv 2001/92/EF

af 30. oktober 2001

om tilpasning til den tekniske udvikling af Rådets direktiv 92/22/EØF om sikkerhedsruder og materiale til ruder på motorkøretøjer og påhængskøretøjer dertil og Rådets direktiv 70/156/EØF om godkendelse af motordrevne køretøjer og påhængskøretøjer dertil

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

er henvisning til traktaten om oprettelse af Det Europæiske Fællesskab,

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil(1), senest ændret ved Europa-Parlamentets og Rådets direktiv 2000/40/EF(2), særlig artikel 13, stk. 2, og

ud fra følgende betragtninger:

(1) Rådets direktiv 92/22/EØF af 31. marts 1992 om sikkerhedsruder og materiale til ruder på motorkøretøjer og påhængskøretøjer dertil(3), ændret ved akten vedrørende Østrigs, Finlands og Sveriges tiltrædelse, er et af særdirektiverne under den EF-typegodkendelsesprocedure, der er fastlagt ved direktiv 70/156/EØF. Følgelig finder bestemmelserne i direktiv 70/156/EØF om køretøjssystemer, komponenter og separate tekniske enheder anvendelse på direktiv 92/22/EØF.

(2) For at ensrette EF-typegodkendelsen er det nødvendigt at indføre det i direktiv 70/156/EØF omhandlede oplysningsskema og at ændre den typegodkendelsesattest, som bygger på bilag VI til samme direktiv.

(3) Der er desuden behov for at forenkle godkendelsesprocedurerne, således at visse særdirektiver og de dertil svarende regulativer fra De Forenede Nationers Økonomiske Kommission for Europa forbliver ækvivalente, som omhandlet i artikel 9, stk. 2, i direktiv 70/156/EØF. Indledningsvis bør de tekniske forskrifter i direktiv 92/22/EØF erstattes af forskrifterne i ECE-regulativ nr. 43.

(4) Direktiv 92/22/EØF og 70/156/EØF bør derfor ændres i overensstemmelse med det ovenfor anførte.

(5) De i dette direktiv fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, som er nedsat ved direktiv 70/156/EØF -

UDSTEDT FØLGENDE DIREKTIV:

Artikel 1

I direktiv 92/22/EØF foretages følgende ændringer:

1) Artikel 1, stk. 1, affattes således: "1. Hver medlemsstat meddeler EF-typegodkendelse for de sikkerhedsruder og materialer til ruder på motorkøretøjer og påhængskøretøjer dertil, som opfylder konstruktions- og afprøvningsforskrifterne i bilagene."

2) Artikel 2, stk. 1, affattes således: "Ansøgning om EF-typegodkendelse indgives til en medlemsstat af fabrikanten eller dennes befuldmægtigede. Medlemsstaterne tildeler fabrikanten eller dennes befuldmægtigede et EF-godkendelsesmærke som vist i bilag II A for hver sikkerhedsrude og hvert materiale til ruder på motorkøretøjer og påhængskøretøjer dertil, som de godkender i medfør af artikel 1."

3) I artikel 4 indsættes som stk. 2: "De ansvarlige myndigheder i medlemsstaterne underretter efter fremgangsmåden i artikel 4, stk. 6, i direktiv 70/156/EØF hinanden om, hvilke godkendelser de har meddelt, nægtet eller inddraget i henhold til nærværende direktiv."

4) Artikel 8 affattes således: "Artikel 8

Ved køretøj forstås i dette direktiv alle motordrevne køretøjer med eller uden karrosseri, der er bestemt til færdsel på vej, og som har mindst fire hjul og en konstruktivt bestemt maksimalhastighed over 25 km/h, samt påhængskøretøjer til sådanne køretøjer, med undtagelse af skinnekøretøjer, landbrugs- og skovbrugstraktorer samt alle mobile maskiner."

5) Bilagene ændres således:

a) Bilagsfortegnelsen samt bilag I og II affattes som angivet i bilaget til nærværende

b) Tillægget til bilag III udgår.

Artikel 2

1. Fra den 1. juli 2002 kan medlemsstaterne ikke af grunde, der vedrører sikkerhedsruder og materialer til ruder på motorkøretøjer og påhængskøretøjer dertil,

- nægte EF-typegodkendelse eller national typegodkendelse af et køretøj eller typegodkendelse af sikkerhedsruder og materialer til ruder på motorkøretøjer og påhængskøretøjer dertil, eller

- forbyde registrering, salg eller ibrugtagning af køretøjer, eller salg eller ibrugtagning af sikkerhedsruder og materialer til ruder på motorkøretøjer og påhængskøretøjer dertil,

hvis sikkerhedsruderne og materialerne til ruder på motorkøretøjer og påhængskøretøjer dertil opfylder kravene i direktiv 92/22/EØF, som ændret ved dette direktiv.

2. Fra den 1. oktober 2002

- meddeler medlemsstaterne ikke længere EF-typegodkendelse, og

- kan medlemsstaterne nægte national typegodkendelse

af en køretøjstype med begrundelse i dens sikkerhedsruder eller materialer til ruder på motorkøretøjer og påhængskøretøjer dertil, hvis kravene i direktiv 92/22/EØF, som ændret ved dette direktiv, ikke er opfyldt.

3. Fra den 1. juli 2003 finder forskrifterne om sikkerhedsruder som komponenter i direktiv 92/22/EØF, således som de følger af nærværende direktiv, anvendelse til det i artikel 7, stk. 2, i direktiv 70/156/EØF nævnte formål.

4. Uanset bestemmelserne i stk. 3 kan medlemsstaterne fortsat meddele EF typegodkendelse af sikkerhedsruder og materialer til ruder på motorkøretøjer og påhængskøretøjer dertil og tillade salg og ibrugtagning heraf, når de er til brug som reservedele og er i overensstemmelse med bestemmelserne i direktiv 92/22/EØF, således som de var affattet før nærværende direktivs ikrafttræden, hvis sådanne sikkerhedsruder og materialer til ruder på motorkøretøjer og påhængskøretøjer dertil.

- er bestemt til montering på et køretøj, der allerede er i brug, og

- opfylder de af direktivets forskrifter, som fandt anvendelse, da køretøjet blev registreret første gang.

Artikel 3

I bilag I til direktiv 70/156/EØF indsættes som punkt 9.5.1.5: "9.5.1.5. Forrudens tilbehør og placeringen heraf, samt kort beskrivelse af eventuelle elektriske/elektroniske komponenter".

Artikel 4

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2002. De underretter straks Kommissionen herom.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 5

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 6

Dette direktiv er rettet til medlemsstaterne.

Udfærdiget i Bruxelles, den 30. oktober 2001.

På Kommissionens vegne

Erkki Liikanen

Medlem af Kommissionen

(1) EFT L 42 af 23.2.1970, s. 1.

(2) EFT L 203 af 10.8.2000, s. 9.

(3) EFT L 129 af 14.5.1992, s. 11.

BILAG

"

BILAGSFORTEGNELSE

>TABELPOSITION>"

BILAG I

ADMINISTRATIVE BESTEMMELSER VEDRØRENDE EF-TYPEGODKENDELSE

1. ANSØGNING OM EF-TYPEGODKENDELSE AF EN KOMPONENT

1.1. Ansøgning om typegodkendelse i henhold til artikel 3, stk. 4, i direktiv 70/156/EØF for en type rude indgives af fabrikanten af sikkerhedsruden.

1.2. Modellen til oplysningsskemaet findes i tillæg 1 til dette bilag.

1.3. Til den tekniske tjeneste, som forestår typegodkendelsesprøvningen, indleveres:

1.3.1. et tilstrækkeligt antal prøveeksemplarer af færdige ruder af de relevante modeller, evt. efter aftale med den tekniske tjeneste, der foretager afprøvningen.

2. ANSØGNING OM EF-TYPEGODKENDELSE AF EN KØRETØJSTYPE

2.1. Ansøgning om typegodkendelse i henhold til artikel 3, stk. 4, i direktiv 70/156/EØF for en type køretøj hvad angår sikkerhedsruderne indgives af køretøjets fabrikant.

2.2. Modellen til oplysningsskemaet findes i tillæg 3 til dette bilag.

2.3. Til den tekniske tjeneste, som forestår typegodkendelsesprøvningen, indleveres:

2.3.1. et køretøj, som er repræsentativt for typen, evt. efter aftale med den tekniske tjeneste, der foretager afprøvningen.

3. MEDDELELSE AF EF-TYPEGODKENDELSE FOR EN TYPE SIKKERHEDSRUDE ELLER FOR EN KØRETØJSTYPE

3.1. Såfremt de relevante tekniske krav er opfyldt, meddeles EF-typegodkendelse som omhandlet i artikel 4, stk. 3, og, i givet fald, artikel 4, stk. 4, i direktiv 70/156/EØF.

3.2. Modellen til EF-typegodkendelsesattesten og addenda hertil findes:

- i tillæg 2 til dette bilag med henblik på anvendelse af punkt 1.1

- i tillæg 4 til dette bilag med henblik på anvendelse af punkt 2.1.

3.3. Hver type rude eller køretøj tildeles et godkendelsesnummer i overensstemmelse med bilag VII til direktiv 70/156/EØF. Samme medlemsstat må ikke tildele samme nummer til en anden type rude eller køretøj.

4. ÆNDRING AF TYPEN OG ÆNDRING AF TYPEGODKENDELSEN

4.1. For ændringer af en type, som er godkendt efter dette direktiv, finder bestemmelserne i artikel 5 i direktiv 70/156/EØF anvendelse.

5. PRODUKTIONENS OVERENSSTEMMELSE

5.1. Der træffes de nødvendige foranstaltninger til at sikre produktionens overensstemmelse i henhold til bestemmelserne i artikel 10 i direktiv 70/156/EØF.

Tillæg 1

>PIC FILE= "L_2001291DA.002802.TIF">

>PIC FILE= "L_2001291DA.002901.TIF">

Tillæg 2

EF-typegodkendelsesattest

MODEL

(Største format: A4 (210 x 297mm))

>PIC FILE= "L_2001291DA.003002.TIF">

>PIC FILE= "L_2001291DA.003101.TIF">

>PIC FILE= "L_2001291DA.003201.TIF">

>PIC FILE= "L_2001291DA.003301.TIF">

>PIC FILE= "L_2001291DA.003401.TIF">

>PIC FILE= "L_2001291DA.003501.TIF">

>PIC FILE= "L_2001291DA.003601.TIF">

>PIC FILE= "L_2001291DA.003701.TIF">

>PIC FILE= "L_2001291DA.003702.TIF">

>PIC FILE= "L_2001291DA.003801.TIF">

>PIC FILE= "L_2001291DA.003901.TIF">

>PIC FILE= "L_2001291DA.004001.TIF">

Tillæg 3

>PIC FILE= "L_2001291DA.004102.TIF">

>PIC FILE= "L_2001291DA.004201.TIF">

Tillæg 4

MODEL

(Største format: A4 (210 x 297 mm))

>PIC FILE= "L_2001291DA.004302.TIF">

>PIC FILE= "L_2001291DA.004401.TIF">

BILAG II

ANVENDELSESOMRÅDE OG DEFINITIONER

1. Anvendelsesområde

Dette direktiv gælder for sikkerhedsruder og materialer til forruder og andre ruder samt glasadskillelser på motorkøretøjer og påhængskøretøjer dertil samt deres montering, med undtagelse af glas til lygter, lyssignaler og instrumentbræt samt specialruder til beskyttelse mod overfald, hærdede forruder og forruder til køretøjer, der anvendes under ekstreme forhold, og som har en maksimumshastighed på 40 km/h.

2. Definition

Disse dele er dem, som er anført i punkt 2 i FN/ECE-regulativ nr. 43, i den seneste version, der er vedtaget af Det Europæiske Fællesskab.

BILAG II A

EF-TYPEGODKENDELSESMÆRKE

1. Alle sikkerhedsruder, herunder de prøveeksemplarer, der fremstilles til typegodkendelse, skal være forsynet med fabrikantens fabriks- eller varemærke. Dette mærke skal være letlæseligt, uudsletteligt og synligt.

2. Ud over de dele, der er anført i punkt 3.3 i bilag I, skal yderligere symboler anbringes i overensstemmelse med dem, der er fastlagt i regulativ nr. 43 fra De Forenede Nationers Økonomiske Kommission for Europa i den seneste version, der er vedtaget af Det Europæiske Fællesskab.

BILAG II B

GENERELLE OG SÆRLIGE SPECIFIKATIONER, PRØVNING OG TEKNISKE FORSKRIFTER

Bortset fra bestemmelser for hærdede forruder (som ikke omfattes af dette direktiv) finder de bestemmelser vedrørende generelle og særlige specifikationer, prøvning og tekniske forskrifter anvendelse, som er anført i regulativ nr. 43 fra De Forenede Nationers Økonomiske Kommission for Europa i den seneste version, der er vedtaget af Det Europæiske Fællesskab.